פריים

[ממוזער|גדי של [יעל נובי במצפה רמון]]
**פָּרִיִּים** (שם מדעי: Bovidae; מכונים גם **נבובי קרניים**) הם משפחה של מעלי גירה בסדרת מכפילי פרסה.

המשפחה מונה 137 מינים ו-45 סוגים. זוהי משפחה מגוונת ביותר, הנפוצה באפריקה, במרבית אירופה ובמרבית אסיה ובאמריקה הצפונית. המגוון הצורני של משפחה זו ניכר בעיקר באפריקה. ניתן למצוא את בני המשפחה במגוון אזורי מחיה: בטונדרה הארקטית, בהרים, באזורים טרופיים וסוב-טרופיים, במדבריות, בסוואנות ובאדמות עשב. במשפחה זו מינים רבים שעברו תהליך של ביות, וכעת משמשים לצרכים רבים במשק האדם.

## מאפיינים
לפריים גובה כתפיים שנע בין 25 סנטימטר לשני מטרים. המשקל נע בין שלושה ל-1,300 קילוגרם. למינים מסוימים רגליים ארוכות ודקות, בעוד שלאחרים רגליים עבות ומגושמות. הפריים הם בעלי קרניים בקדמת המצח. סממן זה מאפיין בעיקר את הזכרים ומקצת מהנקבות. הקרניים קיימות בשלל צורות וגדלים: ארוכות, מחודדות, קצרות, ספירליות, מעוקלות, מסולסלות וישרות. הקרניים עשויות מחומר גרמי קבוע עטוף בשכבת קרטין. הקרניים משמשות בעיקר לאינטראקציה חברתית בעדר כגון סמל מעמד, חיזור, התגוששויות בין זכרים וכו'.

הפריים הם פרסתנים (בעלי פרסות) מכפילי פרסה. כלומר חסרה להם האצבע הראשונה, האצבעות השנייה והחמישית קטנות ביותר ועיקר משקל הגוף הוא על האצבע השלישית והרביעית שהתאחו לצורת עצם יחידה. מהיותם מעלי גירה, קיבתם בעלת ארבעה חדרים, ומעכלת תאית באמצעות תסיסה בקטריאלית.

מינים מסוימים במשפחה זו חיים ביחידאות ואילו אחרים מתקבצים בעדרים גדולים ביותר, בעלי מבנה חברתי מורכב (על פי רוב היררכיה). כולם אוכלי עשב (על אף שמינים אחדים יאכלו בשר בעיתות הצורך), אך נבדלים זה מזה בסוגי הצמחייה אותם אוכלים ובצורות ההשגה של מזון זה.

תיעוד המאובנים מתחיל בתחילת המיוקן. המינים השוכנים באמריקה הצפונית, הגיעו ליבשת זו מצפון אסיה דרך מצר ברינג, שבעידן הקרח האחרון (בתקופת הפליסטוקן) קפא ונהיה לגשר יבשתי שחיבר בין היבשות. ההתנהלות במזג האוויר הקר ביותר, מסבירה את התאמתם של המינים הצפון-אמריקאים לטמפרטורות נמוכות.

הפריים ניצודים על ידי האדם עבור בשרם ועורותיהם, וכן כספורט (ראשיהם עטורי הקרניים מהווים פוחלצים מרשימים לתצוגה). מספר מיני פריים בויתו ומשמשים לחקלאות כחיות משק. הבולטים והנפוצים שבהם הם בקר הבית (פרות לבשר ולחלב), כבש הבית ועז הבית.

מיני פריים מסוימים, לרוב כאלה שאינם נכללים בקטגוריות "בקר", "עיזים" או "כבשים", מוגדרים כאנטילופות.

הגדול בפריים הוא הגאור שמשקלו  ואורכו 250–330 ס"מ. עם זאת, פרטים גדולים במיוחד של בקר הבית מגיעים לגודל דומה. הקטנה בפריים היא אנטילופה מלכותית שמשקלה 3 ק"ג ואורכה 25–30 ס"מ.

## מיון הפריים
* תת-משפחת פרים (Bovinae)
* תת-משפחת יעלים (Caprinae)
* תת-משפחת ראמים (Hippotraginae)
* תת-משפחת בובאלים (Alcelaphinae)
* תת-משפחת אימפלים (Aepycerotinae) בה מין יחיד אימפלה (Aepyceros melampus)
* תת-משפחת צביונים (Cephalophinae)
* תת-משפחת צבאיים (Antilopinae)
* תת-משפחת צבאי סוף (Reduncinae)
* תת-משפחת פלינים (Peleinae) בה מין יחיד אנטילופה איילית (Pelea capreolus)
* תת-משפחת פאנטולופים (Pantholopinae) בה מין יחיד אנטילופה טיבטית (Pantholops hodgsonii)

## גודל

להלן טבלה ובה חמשת הפריים הגדולים ביותר וממדיהם:

## גלריה

File:Bos grunniens at Letdar on Annapurna Circuit.jpg|יאק הבית
File:Cow-IMG 2050.JPG|בקר הבית - פרה לחלב
Addax-1-Zachi-Evenor.jpg|דישון מקראי
Nubian Ibex in Negev.JPG|יעל נובי
Greater Kudu, Etosha National Park, Namibia.jpg|קודו גמלוני
Gerenuk - Samburu, Kenya - 2014.JPG|צבי ג'ירפי
3241 Buffalo In Mud.jpg|תאו אפריקני
Capra pyrenaica victoriae, juvenile -- 2013 -- Laguna Grande, Sierra de Gredos, España.jpg|גדי של יעל איברי
Kobus vardonii (male).jpg|פוקו
2014-11-23 male impala (Aepyceros melampus) anagoria.JPG|אימפלה
Alcelaphus buselaphus 2 MHNT.jpg|בובאל איילי
Taurotragus oryx - Disney's Animal Kingdom Lodge, Orlando, Florida, USA - 2010-01-19 - 03.jpg|איילנד מצוי
Connochaetes taurinus.jpg|גנו כחול
Rotducker.jpg|צביון נטאל
Muskox Family.jpg|כבש המושק
Grants Gazelle Gazella granti in Tanzania 3212 Nevit.jpg|צבי גראנט
Kgalagadi National Park, South Africa (3187521806).jpg|ראם ביסה
Tragelaphus buxtoni.jpg|קודו ההרים
קובץ:Tarangire Ellipsenwasserbock.jpg|קובוס המים
קובץ:Markhor Schraubenziege Capra falconeri Zoo Augsburg-02.jpg|עז מבריגה (יעל הבורג)
קובץ:Capra ibex-cropped.jpg|יעל האלפים
קובץ:In Yellowstone Park, Wyoming…Buffalo near the highway (8124269264).jpg|ביזון אמריקאי


## קישורים חיצוניים

* 
* מידע על המינים במשפחה 
* מאגר תמונות של המינים במשפחה 

## הערות שוליים

*
קטגוריה:בעלי חיים שתוארו ב-1821
קטגוריה:טקסונים שתוארו בידי ג'ון אדוארד גריי